CELEX: 22004A0827(01)
Language: sk
Date: 2004-02-23 00:00:00
Title: Výmena korešpondencie medzi Komisiou európskych spoločenstiev a Office international des épizooties

27.8.2004   
            
            
               SK
            
            
               Úradný vestník Európskej únie
            
            
               C 215/3
            
         
      VÝMENA KOREŠPONDENCIE
   
   
      MEDZI KOMISIOU EURÓPSKYCH SPOLOČENSTIEV
   
   
      A
   
   „OFFICE INTERNATIONAL DES ÉPIZOOTIES“
   (2004/C 215/03)
   Pane,
   mám tú česť informovať Vás o rokovaniach medzi zástupcami „Office international des épizooties“ (Svetová organizácia pre zdravie zvierat) a Komisiou Európskych spoločenstiev o nadviazaní oficiálnych vzťahov medzi uvedenými organizáciami.
   Na základe uskutočnených rokovaní som toho názoru, že vzťahy medzi „Office international des épizooties“ a Komisiou Európskych spoločenstiev sa zakladajú na nasledovnom:
   
               1.
            
            
               Komisia Európskych spoločenstiev (ďalej len EK) a „Office international des épizooties“ (ďalej len OIE) spoločne súhlasia s tým, že budú s prihliadnutím na dosahovanie svojich cieľov v zmysle definície týchto cieľov v príslušných ustanoveniach Zakladajúcej zmluvy Európskych spoločenstiev, zvlášť v Článku 302 a v Medzinárodnej zmluve o zriadení „Office international des épizooties“ podpísanej v Paríži dňa 25. januára 1924 vzájomne spolupracovať a informovať sa o záležitostiach, ktoré sa dotýkajú ich spoločných záujmov.
            
         
               2.
            
            
               Zástupcovia EK budú pozývaní zúčastňovať sa na výročných zasadaniach Medzinárodného výboru a na stretnutiach Regionálnych komisií OIE, ako aj na účasť – bez práva voliť – na otvorených diskusiách týchto orgánov, kde téma a program rokovania spadajú do oblasti záujmov EK.
            
         
               3.
            
            
               Každá strana vyzve náprotivnú stranu na spoluprácu v relevantných pracovných skupinách, ktoré sa vzťahujú na tie položky ich programov, v ktorých EK a OIE majú spoločné záujmy v súlade s ich predpismi vzťahujúcimi sa na takúto spoluprácu.
            
         
               4.
            
            
               Budú prijaté primerané opatrenia s cieľom zabezpečiť účasť EK a OIE na iných rokovaniach nedôverného charakteru, ktoré sa budú konať pod záštitou niektorej z uvedených organizácií, a na ktorých sa budú prerokovávať záležitosti spoločného záujmu, zvlášť v kontexte tých rokovaní, ktoré nasledovali po uznaní OIE zo strany Svetovej obchodnej organizácie, ktorá predstavuje svetovú referenčnú inštitúciu pre choroby zvierat a choroby prenášané zvieratami.
            
         
               5.
            
            
               Obe uvedené organizácie súhlasia s tým, že sa budú vzájomne informovať o všetkých projektoch a pracovných programoch, ktoré spadajú pod oblasť ich spoločných záujmov.
            
         
               6.
            
            
               EK a OIE si budú ohľadom všetkých opatrení, ktoré môžu byť potrebné pre zabezpečenie dôverného charakteru istých dokumentov vzájomne vymieňať odborné dokumenty.
            
         
               7.
            
            
               EK a OIE sa môžu dohodnúť na ľubovoľných spoločných opatreniach, zvlášť na tých, ktoré sú zamerané na rozvoj medzinárodnej spolupráce s cieľom chrániť zdravie zvierat, zabezpečiť sanitárnu bezpečnosť potravín živočíšneho pôvodu, bojovať proti chorobám prenášaným zvieratami a zabezpečiť prípravu a implementáciu medzinárodných noriem a smerníc, ktoré sa vzťahujú na vyššie uvedené oblasti v rozvojových krajinách. Tieto opatrenia budú podliehať osobitným zmluvám.
            
         Ak sú vyššie uvedené princípy pre vašu organizáciu prijateľné, navrhujem, aby tento list a Vaša odpoveď (koncipovaná s použitím podobných výrazov) bola považovaná za základ pre vzťahy medzi „Office international des épizooties“ a Komisiou Európskych spoločenstiev.
   
      V Paríži 23. februára 2004
      
         
            
         David Byrne